Rettens dom (Fjerde Afdeling) af 13. september 2013 – Total mod Kommissionen

(Sag T-548/08)

»Konkurrence — karteller — markedet for stearin — markedet for råparaffin — beslutning, der fastslår en overtrædelse af artikel 81 EF — fastsættelse af priser og opdeling af markeder — ret til forsvar — princippet om, at strafbare forhold og straffe skal have lovhjemmel — uskyldsformodning — tilregnelse af den ulovlige adfærd — et moderselskabs ansvar for sine datterselskabers overtrædelse af konkurrencereglerne — moderselskabets afgørende indflydelse — formodning herfor ved et ejerskab på 100%«

1. Konkurrence — EU-regler — overtrædelser — ansvar — moder- og datterselskaber — økonomisk enhed — bedømmelseskriterier — formodning for, at moderselskabet har udøvet en afgørende indflydelse på sine helejede datterselskaber — afkræftelig — forhold, der kan afkræfte denne formodning — datterselskab ejet af et holdingselskab — omstændighed, der ikke er tilstrækkelig til afkræfte nævnte formodning (art. 101 TEUF og 102 TEUF; Rådets forordning nr. 1/2003, art. 23, stk. 2) (jf. præmis 26-32, 35-37, 40-45, 61, 71, 72, 77, 83, 85, 92, 98 og 152)

2. Konkurrence — administrativ procedure — klagepunktsmeddelelser — nødvendigt indhold — kommissionsbeslutning, der fastslår en overtrædelse — ikke overensstemmelse mellem beslutningen og klagepunktsmeddelelsen — tilsidesættelse af retten til forsvar — betingelse (art. 101 TEUF og 102 TEUF; Rådets forordning nr. 1/2003, art. 27, stk. 1) (jf. præmis 104-106, 110 og 132-134)

3. EU-ret — principper — grundlæggende rettigheder — uskyldsformodning — konkurrencesag — anvendelse heraf — rækkevidde (art. 6, stk. 1, TEU; art. 101 TEUF og 102 TEUF; Den Europæiske Unions charter om grundlæggende rettigheder, art. 48, stk. 1) (jf. præmis 121-123, 139 og 140)

4. Konkurrence — EU-regler — overtrædelser — ansvar — moder- og datterselskaber — økonomisk enhed — bedømmelseskriterier — formodning for, at moderselskabet har udøvet en afgørende indflydelse på sine helejede datterselskaber — tilsidesættelse af princippet om individuelle straffe og om, at straffe skal have lovhjemmel — foreligger ikke — tilsidesættelse af princippet om god forvaltningsskik — foreligger ikke (art. 101 TEUF og 102 TEUF; Rådets forordning nr. 1/2003, art. 23, stk. 2) (jf. præmis 155, 156, 159-162 og 168-170)

5. Annullationssøgsmål — anbringender — magtfordrejning — begreb (art. 101 TEUF, 263 TEUF; Rådets forordning nr. 1/2003, art. 23, stk. 2) (jf. præmis 175-177)

6. Konkurrence — administrativ procedure — Kommissionens beføjelser — samling af beføjelserne til at forestå undersøgelser, forfølge og straffe — ulovlighedsindsigelse — uforenelighed med princippet om retfærdig rettergang — foreligger ikke (art. 6, stk. 1, TEU; art. 101 TEUF og 102 TEUF; Den Europæiske Unions charter om grundlæggende rettigheder, art. 41; Rådets forordning nr. 1/2003) (jf. præmis 182-187)

7. Konkurrence — bøder — størrelse — Kommissionens skøn — domstolsprøvelse — fuld prøvelsesret — retsvirkning (art. 261 TEUF; Den Europæiske Unions charter om grundlæggende rettigheder, art. 47; Rådets forordning nr. 1/2003, art. 23, stk. 3, og art. 31) (jf. præmis 188-190)

8. Konkurrence — bøder — størrelse — fastsættelse — kriterier — bødens afskrækkende karakter (art. 101 TEUF og 102 TEUF; Rådets forordning nr. 1/2003, art. 23, stk. 2 og 3) (jf. præmis 199-203)

Angående

Principalt en påstand om annullation af Kommissionens beslutning K(2008) 5476 endelig af 1. oktober 2008 om en procedure i henhold til [artikel 81 EF] og EØS-aftalens artikel 53 (sag COMP/39 181 – Lysvoks) samt subsidiært en påstand om ophævelse eller nedsættelse af den bøde, der er blevet pålagt sagsøgeren.

Konklusion

1) Europa-Kommissionen frifindes.